Ego Petrus, Dei gratia Attensis episcopus, una cum sacrista nostro Bonnodo et canonico Rainoardo, laudo et concedo illud donum, quod antecessor noster Leodegarius donavit ecclesiæ Cluniacensi, videlicet ecclesiam Sanctæ Mariæ de Ulmatis et ecclesiam Sancti Stephani de Casa Nova, cum decimis et aliis rebus quæ pertinent ad ecclesiam, salvo jure canonicorum. Dono etiam ecclesiam de Marceias et ecclesias Sanctæ Mariæ, et Sancti Laurentii, et Sancti Amantii de Alpestre, et ecclesiam Sancti Johannis de Felezes atque Sancti Raphaelis. Hujus rei testes sunt Bomodus sacrista et Rainoardus canonicus, et Willermus Bodoz presbyter, Willelmus Raimundi Cavilla, Rostannus Cabanna, et alii plures. Facta carta ista in castro Samorio, anno ab incarnatione Domini M. C. LXII, regnante Frederico imperatore.